

 **Eftirfarandi gæðaviðmið eru fyllt út af fulltrúa fyrirtækisins. Nauðsynlegt er að gefa greinagóðar upplýsingar um það hvernig hvert og eitt viðmið, sem á við starfsemi fyrirtækisins, er uppfyllt t.d. með tilvísun í gæðahandbók, öryggisáætlanir, myndir eða önnur innsend gögn. Í vettvangsheimsókn sannreynir úttektaraðili upplýsingarnar.**

vakinn.is

 Gæða- og umhverfisvottun ferðaþjónustunnar

Á leið til sjálfbærrar ferðaþjónustu

Sértæk gæðaviðmið nr. 208

5. útgáfa 2022

**Náttúruskoðun á landi**

|  |  |  |  |  |
| --- | --- | --- | --- | --- |
| ***208-1*** | ***Öryggi*** | ***Já*** | ***Á ekki við*** | ***Hvernig uppfyllt/skýringar*** |
| *208-1.1* | Til er ferðaáætlun (skrifleg lýsing) fyrir hverja tegund ferða þar sem m.a. er fjallað um leiðir sem fara skal, tímaáætlun og fyrirkomulag ferðar. |  |  |  |
| *208-1.2* |  Til er gátlisti um öryggisbúnað í ferðum t.d.:1. Búnað til að veita fyrstu hjálp.
2. Fjarskiptabúnað.
3. Leiðsögutæki.
4. Auka fatnaður.
5. Annað eftir aðstæðum í hverri ferð.
 |  |  |  |
| *208-1.3* | Til er skrifleg áætlun um viðhald, þrif og endurnýjun búnaðar. Í henni er m.a. fjallað um eftirfarandi:1. Reglulega skoðun og prófun búnaðar.
2. Sótthreinsun og þrif á búnaði.
3. Líftíma búnaðar m.t.t. aldurs og notkunar (sjá viðurkennd viðmið framleiðanda).
 |  |  |  |
| *208-1.4* | Fyrirtækið hefur sett sér skriflegar reglur um fjölda viðskiptavina á leiðsögumann í hverri ferð, eftir tegund ferðar og hugsanlegri áhættu. |  |  |  |
| *208-1.5* | Í undirbúningi fyrir ferðir fara leiðsögumenn yfir gátlista þar sem fram koma atriði varðandi m. a.:1. Ferðaáætlun og leiðir sem fara skal.
2. Veðurspá.
3. Búnað.
4. Upplýsingar um viðskiptavini.
5. Að viðbragðsáætlanir séu ávallt með/aðgengilegar í ferðum.
 |  |  |  |
| *208-1.6* | Til er gátlisti fyrir leiðsögumenn um þau öryggisatriði sem farið er yfir með viðskiptavinum fyrir ferð og á meðan á ferð stendur m.a. varðandi:1. Staðhætti og veðurskilyrði.
2. Tímaáætlun.
3. Öryggisráðstafanir þar sem gæta þarf sérstakrar varúðar vegna aðstæðna.
4. Viðeigandi skjólfatnað og búnað.
5. Næringu, drykkjarföng og aðgengi að vatni í ferð.
6. 112 neyðarnúmer á Íslandi.
 |  |  |  |
| *208-1.7* | Fyrirtækið tryggir að í ferðum með farartækjum (bílum, hjólum, snjósleðum o.fl.) sé farið eftir tilskyldum reglum og fyllsta öryggis ætíð gætt t.d. varðandi notkun öryggisbelta, hjálma og annars hlífðar- og öryggisbúnaðar. |  |  |  |
| *208-1.8* | Fyrirtækið hefur sett sér skriflegar viðmiðunarreglur um hvenær beri að aflýsa ferð vegna veðurs. Skýrt er hver tekur ákvörðun um aflýsingu ferða. |  |  |  |
| ***208-2*** | ***Umhverfi*** | ***Já*** | ***Á ekki við*** | ***Hvernig uppfyllt/skýringar*** |
| *208-2.1* | Ávallt eru notaðir merktir vegir eða viðurkenndir ökuslóðar. Um akstur utan vega að vetrarlagi og á jöklum skal fara eftir 4. gr reglugerðar nr. 528/2005 um takmarkanir á umferð í náttúru Íslands. |  |  |  |
| *208-2.2* | Aðeins er ekið yfir vatnsföll á vöðum þar sem kostur er og eingöngu þegar vaðið er metið öruggt. Þar sem vað er ógreinilegt eða því ekki haldið við skal forðast rask á umhverfi við leit og notkun á vaði og rask lagfært eftir getu. |  |  |  |
| *208-2.3* | Fyrirtækið fer að lögum og reglum um náttúruvernd.  |  |  |  |
| *208-2.4* | Fyrirtækið fer að lögum um verndun dýra, s.s. sérstökum lögum um verndun einstakra tegunda á varp- eða burðartíma. |  |  |  |
| *208-2.5* | Fyrirtækið hefur sett sér og birt siðareglur (Codes of Conduct) um skoðun á villtum dýrum í þeim tilgangi að lágmarka truflun á lífríki svo sem nálægð við fugla á varptíma, hreindýr á burðartíma, refi á grenjatíma og seli í látrum.  |  |  |  |
| *208-2.6* | Fyrirtækið leitast við að markaðssetja þjónustu sína þannig að lögð sé áhersla á sjálfbæra ferðaþjónustu. |  |  |  |
| *208-2.7* | Leiðsögumenn fræða viðskiptavini um menningu, náttúru og sögu þess svæðis sem ferðast er um. |  |  |  |
| *208-2.8* | Notað er leiðbeinandi efni sem tryggir að kynning og fræðsla til nýrra starfsmanna taki mið af sjálfbærri ferðamennsku. |  |  |  |
| *208-2.9* | Fyrirtækið leitast við að nota byggingar, búnað og aðstöðu sem fellur vel að staðsetningu og náttúrulegum aðstæðum. |  |  |  |
| *208-2.10* | Á svæðum þar sem ekki er næg náttúruleg birta er einungis notuð lýsing til að merkingar sjáist vel og til að tryggja öryggi fólks. |  |  |  |
| *208-2.11* | Fyrirtækið gætir þess að sjáanlegum ummerkjum í náttúrunni, vegna starfsemi þess, sé haldið í lágmarki. |  |  |  |
| *208-2.12* | Allur búnaður og úrgangur er fjarlægður og þess gætt að engin varanleg ummerki í náttúrunni sjáist í tengslum við ferðir / starfsemi fyrirtækisins. |  |  |  |
| *208-2.13* | Fyrirtækið sér til þess að fóðrun villtra dýra sé ekki hluti daglegrar starfsemi. |  |  |  |
| *208-2.14* | Fyrirtækið hefur samráð um starfsemi sína, a.m.k. árlega, við hlutaðeigandi aðila er annast verndun þeirra svæða sem fyrirtækið starfar á. |  |  |  |
| *208-2.15* | Fyrirtækið hefur samráð við landeiganda þegar starfsemi þess fer fram á landi hans, t.d. hvar, hvenær og hversu oft. |  |  |  |
| *208-2.16* | Viðskiptavinir eru fræddir um salernisúrræði þar sem hefðbundin aðstaða er ekki fyrir hendi. |  |  |  |
| *208-2.17* | Í upphafi ferðar minnir leiðsögumaður viðskiptavini á ábyrga ferðahegðun. |  |  |  |
| ***208-3*** | ***Menntun og þjálfun*** | ***Já*** | ***Á ekki við*** | ***Hvernig uppfyllt/skýringar*** |
| *208-3.1* | Leiðsögumenn hafa sérhæfða menntun sem nýtist í starfi, t.d. viðurkennt leiðsögunám og/eða reynslu á því sviði náttúruskoðunar sem viðkomandi ferð snýst um. |  |  |  |
| *208-3.2* | Leiðsögumenn fá þjálfun í notkun tækjabúnaðar m.a. til að geta gefið upp staðsetningu og veitt upplýsingar um aðgengi að því svæði sem farið er um ef kalla þarf eftir aðstoð. Í þjálfuninni skal m.a. fara yfir eftirfarandi: 1. Notkun GPS staðsetningartækis.
2. Notkun viðeigandi fjarskiptamáta fyrir mismunandi svæði, t.d. farsími, talstöð og Tetra.
3. Notkun áttavita og korts (a.m.k. fyrir lengri ferðir um óbyggðir).
 |  |  |  |
| *208-3.3* | Leiðsögumenn hafa lokið námskeiðinu *Fyrsta hjálp 1* (20 klst.) hjá Slysavarnafélaginu Landsbjörg eða sambærilegu skyndihjálparnámskeiði frá viðurkenndum aðila og sækja upprifjunarnámskeið (4 klst.) á tveggja ára fresti.  |  |  |  |
| *208-3.4* | A.m.k. einn leiðsögumaður í hverri ferð um óbyggðir\*hefur lokið námskeiðinu *Vettvangshjálp í óbyggðum (WFR)* hjá Slysavarnafélaginu Landsbjörg eða sambærilegu námskeiði hjá öðrum aðila. |  |  |  |
| *208-3.5* | A.m.k. einn leiðsögumaður í hverri ferð um óbyggðir\* hefur lokið námskeiðunum *Ferðamennska* og Rötun hjá Slysavarnafélaginu Landsbjörg eða sambærilegum námskeiðum hjá öðrum aðila. |  |  |  |

*\*Óbyggðir eru staðir eða svæði þar sem tekur a.m.k. tvær klst. að fá björgun/aðstoð viðbragðsaðila landleiðina.*